Loa tagas lennufirma lubadus enda vabu liine ka konkureerivatele lennufirmadele kasutada anda. See tähendab, et liinidel Viinist Frankfurti, Münchenisse, Stuttgarti, Kölni ja Brüsselisse võib tulla uusi teenusepakkujaid.
"Konkreetne ühinemisjuhtum näitab, et lennunduses on võimalik ühineda ka nii, et tarbija huvid on kaitstud," teatas konkurentsiametnik Neelie Kroes. Komisjon kiitis heaks ka selle, et Austria riik võtab enda kanda enam kui seitsme miljardi kroonise võla. See on Lufthansa üks ostutingimustest.
Lufthansa, peakorteriga Kölnis ja suurima baasjaamaga Frankfurdis, teatas, et Austrian Airlines integreeritakse Lufthansa gruppi septembri jooksul. Lufthansa teatas lennufirma ostust mullu detsembris.
Air France-KLM kaebas detsembris Euroopa Komisjonile, et plaanitav ühinemine on ebaõiglased.
Austrian Airlines jagab teiste seas koodi ka airBalticuga. Juuli seisuga opereeris lennufirma 38 lennukiga.